joelniklaus/EU_Wikipedias huggingface dataset:
Σφάλμα κόμης

Το σφάλμα κόμης είναι το σφαιρικό σφάλμα δέσμης που παρουσιάζει ελαφριά ασυμμετρία ως προς το φακό, γιατί ο άξονας της δεν συμπίπτει με τον κύριο άξονα του φακού.

Κατά το μηχανισμό της δημιουργίας της κόμης σε ένα μεσημβρινό επίπεδο συγκλίνοντος φακού οι περιφερειακές ακτίνες από ένα μακρινό φωτεινό σημείο συγκλίνουν στο Β, δίνοντας έτσι μεγαλύτερη μεγέθυνση από τις αξονικές που συγκλίνουν στο Α. Ενώ δηλαδή το σφαιρικό σφάλμα οφείλεται στη διαφορά της εστιακής απόστασης που παρουσιάζουν οι διάφορες ζώνες του φακού, το σφάλμα κόμης προέρχεται από τη διαφορά μεγέθυνσης που παρουσιάζουν οι ζώνες αυτές.

Για να μελετήσουμε το σχηματισμό της κόμης στο χώρο, τοποθετούμε μπροστά από έναν συγκλίνοντα φακό ένα διάφραγμα με δύο αντισυμμετρικές μικρές οπές, που αντιστοιχούν σε ορισμένη ζώνη ακτίνας ύψους h.

Παρατηρείται τότε ότι καθώς περιστρέφουμε το διάφραγμα ώστε οι οπές να παίρνουν διαδοχικά τις θέσεις 1,2,3,4,1,2,…, το είδωλο ενός σημείου Σ περιστρέφεται πάνω στο επίπεδο εστίασης κατά την αντίθετη φορά παίρνοντας τις θέσεις 1΄,2΄,3΄,4΄,1΄,2΄… . Ο κύκλος που δημιουργείται κατά την περιστροφή αυτή ονομάζεται κομητικός κύκλος (comatic circle) της ζώνης (ύψους) h του φακού. Το κέντρο του κομητικού κύκλου δε συμπίπτει με το κατά μηδενικής τάξης είδωλο του σημείου Σ, αλλά είναι ακτινικά μετατοπισμένο, πάνω δηλαδή στην ευθεία που συνδέει το ίχνος του άξονα (Χ) και το είδωλο μηδενικής τάξης.

Αν εκτελεστεί το πείραμα με διαφράγματα διαφορετικού ύψους h, διαπιστώνεται ότι καθώς αυξάνεται το h, αυξάνεται η διάμετρος αλλά και η απόσταση του κέντρου του κομητικού κύκλου από το πρακτικά σημειακό είδωλο της μηδενικής τάξης, το οποίο σχηματίζεται από τις αξονικές ακτίνες της ζώνης h=0.

Άρα το κομητικό είδωλο απαρτίζεται από αλλεπάλληλους κομητικούς κύκλους που αντιστοιχούν στις διάφορες ζώνες του φακού. Όταν αυξάνεται η απόσταση (ψ΄) του ειδώλου από τον κύριο άξονα, αυξάνονται και οι διαστάσεις του κομητικού ειδώλου ενώ ο άξονας συμμετρίας του στο επίπεδο εστίασης περνάει πάντα από το ίχνος του κύριου άξονα (X) του φακού. Όταν η «κόμη» του ειδώλου απομακρύνεται από το κέντρο του πεδίου λέμε ότι έχουμε εξωτερική ή θετική κόμη (Σχ.1). Στη περίπτωση αυτή η μεγέθυνση των περιφερειακών ακτίνων είναι μεγαλύτερη από  αυτή των αξονικών. Στην αντίθετη περίπτωση η κόμη λέγεται εσωτερική και θεωρείται αρνητική.

Ένας φακός ή οπτικό σύστημα που έχει διορθωμένο το σφάλμα της κόμης λέγεται ισοπλανητικό σύστημα (isoplanatic system). Αν έχει διορθωμένο και το σφαιρικό σφάλμα λέγεται απλανητικό σύστημα (aplanatic systems).

Σφάλματα φακών
Σάρος (ποταμός)

Ο ποταμός Σάρος (τουρκ. Seyhan, Σεϊχάν) έχει μήκος 560 χλμ, πηγάζει από τον Αντίταυρο, διαρρέει την Καππαδοκία και την πεδιάδα της Κιλικίας και εκβάλλει στη Μεσόγειο, 6 μίλια ανατολικά του Κύδνου στο σημερινό Σεϊχάν, όπου καταλήγουν μεγάλοι πετρελαιαγωγοί από το Ιράκ.

Ποταμοί της Τουρκίας
Διάβολος

Με την ονομασία Διάβολος, ή Σατανάς, ονομάζουμε τον αρχηγό των πονηρών πνευμάτων, του κόσμου της αμαρτίας και του κάτω κόσμου. Η μορφή του συνήθως εμφανίζεται στο Χριστιανισμό, το Ισλάμ, τον Ιουδαϊσμό και άλλες θρησκείες, έτσι ώστε να προξενήσει κακό στους ανθρώπους.

Ιουδαϊσμός 

Ο εβραϊκός όρος "satan" είναι ουσιαστικό, και όχι όνομα, προερχόμενο από ρήμα που σημαίνει "εμποδίζω ή είμαι αντίθετος". Κυριολεκτικά μεταφράζεται ως "ο κατήγορος" ή "ο αντίπαλος" και στην Παλαιά Διαθήκη εμφανίζεται τις περισσότερες φορές με το άρθρο του "ha-satan". Στην Παλαιά Διαθήκη πότε χρησιμοποιείται για κάποιον άνθρωπο (Σαμουήλ 29:4) και πότε για έναν άγγελο του Θεού (π.χ. στο βιβλίο του Ιώβ, 1 και 2).

Χριστιανισμός 

Στην παραδοσιακή Χριστιανική εκδοχή, η λέξη satan μεταφράζεται ως ο "Διάβολος" και είναι ένας άγγελος ο οποίος επαναστάτησε κατά του Θεού, προσπαθώντας να εξαπατήσει και να θέσει υπό τον έλεγχό του την ανθρωπότητα, στρέφοντας και αυτήν ενάντια στον Θεό. Επίσης σύμφωνα με την Χριστιανική παράδοση, το φίδι που παρασύρει την Εύα ώστε να φάει τον απαγορευμένο καρπό στο βιβλίο της Γένεσης (2:8) της Παλαιάς Διαθήκης ταυτίζεται με τον Διάβολο, όπου φερόταν να είναι και αυτός εγκατεστημένος στον Κήπο της Εδέμ. Εκτός από τη λέξη "Διάβολος", χρησιμοποιείται ισοδύναμα και η εξελληνισμένη μορφή της λέξης satan ως Σατανάς. Στην καινή διαθήκη ο Διάβολος αποκαλείται "άρχοντας του κόσμου" ("νῦν κρίσις ἐστὶ τοῦ κόσμου τούτου, νῦν ὁ ἄρχων τοῦ κόσμου τούτου ἐκβληθήσεται ἔξω").

Από τη συνηθισμένη χρήση του ονόματος του Διαβόλου στην εκκλησία, ως εχθρού του έργου του Χριστού και κάθε ηθικής αρχής, έγινε γνωστός όχι μόνο στον ελληνικό, αλλά σε όλους τους χριστιανικούς λαούς. 

Μεταφορικά σημαίνει τον έξυπνο, τετραπέρατο, αλλά και τον κακόβουλο και μοχθηρό.

Ισλάμ 

Στο Ισλάμ υπάρχει έντονη η παρουσία και η δράση του Διαβόλου. Ονομάζεται Ιμπλίς (Iblis) ή Σαϊτάν (Shaitan) και σκοπός του είναι η ακύρωση του λόγου του Θεού. Στην κατηγορία των πνευμάτων ανήκουν και τα Τζιν (Jinn). Υπάρχουν τα καλά τζιν, που πιστεύουν στο Κοράνιο, αλλά υπάρχουν και τα κακά Τζιν, «που έκλεψαν τα μυστικά του ουρανού, γι' αυτό λιθοβολήθηκαν με θραύσματα αστέρων και κύλησαν στην άβυσσο».

Άλλες ονομασίες του Διαβόλου 
Οι πιο συνηθισμένες εναλλακτικές ονομασίες για τον Σατανά ή Διάβολο είναι "ο Εξ από δω", "ο Πονηρός", Βεελζεβούλ, Μεφιστοφελής και Λούσιφερ ή Εωσφόρος που σημαίνει "Ο φέρων το φως" [Εωσφόρος < αρχαία ελληνική Ἕωσφόρος < Ἕως, (αυγή) + φέρω].

Υποσημειώσεις

Εξωτερικοί σύνδεσμοι

Σατανισμός
Θρησκευτικές οντότητες
Λαογραφία
Σατανάς
Φάσμα

Φάσμα είναι η κατανομή ενός φυσικού μεγέθους, ενός πληθυσμού, συναρτήσει μιας μεταβλητής από την οποία εξαρτάται. Στην φυσική, την πυρηνική φυσική, ονομάζουμε φάσμα την κατανομή ενός πληθυσμού στην ενέργεια. Η ενέργεια συνήθως εκφράζεται με την συχνότητα ή μήκος κύματος της ηλεκτρομαγνητικής ακτινοβολίας, όπως στην οπτική, στην αστροφυσική.  

Στην πυρηνική φυσική και την φυσική διαστήματος οι κατανομές που ονομάζονται φάσματα δίδονται ως συνάρτηση της κινητικής ενέργειας, ή ακόμη και της ταχύτητας ή του ατομικού ή μαζικού αριθμού χημικού στοιχείου ή ισοτόπου. 
Ο όρος φάσμα αποδίδεται και την έννοια ενός συνόλου γεγονότων, θεωριών, αιτημάτων κ.λπ.

Ειδικότερα στην οπτική φάσμα,  F(f) ή F(λ)  είναι η κατανομή της ακτινοβολίας στον χώρος της ενέργειας που συνήθως εκφράζεται με την συχνότητα f ή το μήκος κύματος λ, αφού η ενέργεια του φωτονίου της ακτινοβολίας είναι ίση με το γινόμενο της κάθε συχνότητας f επί την σταθερά του Πλανκ h,  δηλαδή Ε=hf.  Το φάσμα λαμβάνεται με ανάλυση του φωτός που προέρχεται από μια φωτεινή πηγή σε όλα τα μήκη κύματος (ή χρώματα) αυτής.
Η ανάλυση αυτή που λέγεται επίσης και χρωματική διασπορά του φωτός, επιτυγχάνεται με πρίσματα και γενικά με συστήματα διάθλασης του φωτός, οφείλεται δε στο γεγονός ότι, το διαθλαστικό σώμα (μέσον) παρουσιάζει διαφορετικό δείκτη διάθλασης στα διάφορα μήκη κύματος του φωτός. Έτσι οι φωτεινές ακτίνες που έχουν μεγάλο μήκος κύματος είναι και οι λιγότερο εκτρεπόμενες.

Ορισμοί 
Μετά τα παραπάνω θα μπορούσε επίσης να ορισθεί στην οπτική ότι: "φάσμα είναι η χρωματιστή λωρίδα που σχηματίζεται σε πέτασμα από προσπίπτουσα ακτίνα λευκού φωτός που εχει προηγουμένως διέλθει μέσα από πρίσμα.
Λαμβάνοντας έτσι υπόψη το αποτέλεσμα της ανάλυσης ορίζεται γενικότερα ότι: φάσμα είναι το σύνολο των μονοχρωματικών ακτινοβολιών που προκύπτουν από ανάλυση φωτός καθώς και το σύνολο των εκπεμπομένων, απορροφώμενων, διαχεόμενων κ.λπ. ακτινοβολιών ατόμων ή χημικών ουσιών που συμβαίνουν υπό συγκεκριμένες συνθήκες.

Μελέτη φάσματος 
Τα όργανα που χρησιμοποιούνται για την ανάλυση του φωτός και την μελέτη των φασμάτων ονομάζονται γενικά φασματοσκόπια ενώ η ίδια η μελέτη του φαινομένου αυτού φασματοσκοπία που αποτελεί και επιμέρους κλάδο της Οπτικής. 
Περισσότερο εξειδικευμένα ακόμη όργανα είναι: ο φασματογράφος, ο φασματοηλιογράφος, το φασματοβολόμετρο, και το φασματοηλιοσκόπιο.

Είδη φάσματος

Δείτε επίσης
Φάσμα Ηλίου
Φασματικός τύπος

Εξωτερικοί σύνδεσμοι

Οπτική
Φασματοσκοπία
Θεμελιώδεις έννοιες της φυσικής
EINECS

Ο κωδικός EINECS (συντομογραφία του European Inventory of Existing Chemical Substances) αποτελεί έναν αριθμό που δίνεται και με τον οποίο καταγράφεται κάθε μία χημική ουσία που παρέχεται ή και χρησιμοποιείται για εμπορικούς σκοπούς στην Ευρωπαϊκή Ένωση από την 1η Ιανουαρίου του 1971 έως και την 18η Σεπτεμβρίου του 1981. Η λίστα δημιουργήθηκε βασιζόμενη του νόμου 67/548/EEC που αφορά τις ειδοποιήσεις σε συσκευασίες με επικίνδυνες ουσίες όπου οι σχετικοί πλέον αριθμοί EINECS είναι υποχρεωτικό να εμφανίζονται και να αναγράφονται σε αυτές.

Την 19η Σεπτεμβρίου του 1981, η λίστα αντικαταστάθηκε από την αντίστοιχη European List of Notified Chemical Substances (ELINCS).  Πλέον όλες οι «νέες» ουσίες που εισήχθησαν στην Ευρωπαική αγορά παρουσιάζονται με τον σχετικό τους αριθμό EINECS μετά το πέρας μετατροπής τους για την Ευρωπαϊκή Επιτροπή. Ο αριθμός ELINCS είναι εξίσου υποχρεωτικό να αναγράφεται σε συσκευασίες με τις αντίστοιχές τους ουσίες.

Ο αριθμός EC προτιμάται περισσότερο στις μέρες μας σε αντίθεση με τον μεταμοντέρνο του «EINECS/ELINCS» αριθμό, μα αυτό δεν πρέπει να συγχέεται με την επιτροπή αριθμών ενζύμων, πιο γνωστή και ως Enzyme Commission EC number.

Υπάρχουν γύρω στις 100.196 διαφορετικές ουσίες στους καταλόγους της EINECS.

Η δημιουργία του 
Ο αριθμός EINECS είναι ένα σύστημα επταψηφίου αριθμού της μορφής 2XX-XXX-X ή 3XX-XXX-X, με έναρξή του το: 200-001-8.

Ο αριθμός ELINCS  είναι ένα σύστημα επταψηφίου αριθμού της μορφής 4XX-XXX-X, με έναρξή του το: 400-010-9.

Ο αριθμός EINECS/ELINCS/EC δύναται να γραφεί με μία γενική μορφή παρουσίασης ως:
   NNN-NNN-R
   123-456-0EINECS
Όπου ο παράγων R αποτελεί το ψηφίο ελέγχου (check digit) και ο N αποτελεί έναν καθοριστικό αριθμό σειράς (sequential number). Το ψηφίο ελέγχου (check digit) παράγεται από τον ακόλουθο μαθηματικό τύπο:

Όπου το Q αποτελεί έναν ακέραιο που δεν λαμβάνεται υπόψιν στην συνέχεια.

Εξωτερικοί σύνδεσμοι 
 https://web.archive.org/web/20100503034614/http://www.ovid.com/site/products/fieldguide/EINECS/eine.htm#abouthealth EINECS Plus (EINE)
 https://web.archive.org/web/20080907200823/http://ecb.jrc.it/esis/ (ESIS - European chemical Substances Information System)
 https://web.archive.org/web/20050816235231/http://www.eurochem.info/  (EuroChem - European Portal for Chemistry)

Χημικές ουσίες
Μεσοκάθετη ευθύγραμμου τμήματος

Μεσοκάθετη ευθεία ή απλά μεσοκάθετη ενός ευθύγραμμου τμήματος στην ευκλείδεια γεωμετρία είναι μια ευθεία που διέρχεται από το μέσο του ευθύγραμμου τμήματος και είναι κάθετη σε αυτό.

Η μεσοκάθετη ως γεωμετρικός τόπος

Η μεσοκάθετη ενός ευθύγραμμου τμήματος είναι ο γεωμετρικός τόπος των σημείων που ισαπέχουν από τα άκρα του τμήματος.

Απόδειξη: Ας είναι ΑΒ ένα ευθύγραμμο τμήμα και Σ ένα σημείο στη μεσοκάθετή του. Τα ορθογώνια τρίγωνα ΑΜΣ και ΒΜΣ είναι ίσα από το κριτήριο πλευράς-γωνίας-πλευράς. Συνεπώς θα είναι ΑΣ = ΒΣ.

Αντίστροφα, ας είναι ΑΒ το ευθύγραμμο τμήμα και Σ ένα σημείο του επιπέδου τέτοιο ώστε ΑΣ = ΒΣ. Αν Μ είναι το ίχνος του Σ στο ΑΒ, τα τρίγωνα ΑΜΣ και ΒΜΣ είναι ίσα ως ορθογώνια με μία κοινή κάθετη και ίση υποτείνουσα. Τότε θα έχουμε ΑΜ = ΒΜ, δηλαδή το Μ θα είναι το μέσο του ΑΒ και η κάθετη ΣΜ θα είναι η μεσοκάθετη.

Ευκλείδεια Γεωμετρία
Διχοτόμος γωνίας

Η διχοτόμος ευθεία ή απλά διχοτόμος μιας γωνίας στην ευκλείδεια γεωμετρία είναι μια ημιευθεία ου ξεκινά από την κορυφή της γωνίας, βρίσκεται στο εσωτερικό της και την χωρίζει σε δύο ίσες γωνίες.

Η διχοτόμος ως γεωμετρικός τόπος 
Η διχοτόμος μιας γωνίας είναι ο γεωμετρικός τόπος των σημείων που ισαπέχουν από τις πλευρές της γωνίας.

Απόδειξη: Ας είναι Οδ η διχοτόμος της γωνίας xΟy και Σ σημείο της Οδ. Φέρνουμε τις κάθετες ΣΑ στην Οx και ΣΒ στην Οy. Θέλουμε να δείξουμε ότι οι αποστάσεις ΣΑ και ΣΒ είναι ίσες. Τα τρίγωνα ΑΣΟ και ΒΣΟ είναι ίσα ως ορθογώνια με την υποτείνουσα και μία οξεία γωνία ίσα. Συνεπώς ΣΑ = ΣΒ.

Αντίστροφα, ας είναι xΟy η γωνία και Σ εσωτερικό της σημείο τέτοιο ώστε να ισαπέχει από τις Οx και Οy, δηλαδή ΣΑ = ΣΒ. Τότε τα τρίγωνα ΑΣΟ και ΒΣΟ είναι ίσα ως ορθογώνια με κοινή υποτείνουσα και ίση κάθετη πλευρά. Συνεπώς Ο1 = Ο2 (ισότητα γωνιών).

Δείτε επίσης 
 Γωνία
 Τρίγωνο

Ευκλείδεια Γεωμετρία
Γωνία
Θεωρήματα στη Γεωμετρία
Τιραμόλα

Ο Τιραμόλα είναι χαρακτήρας κόμικ που πρωτοσχεδιάστηκε το 1952 σε σενάριο του Ρομπέρτο Ρέντσι και σχέδιο του Τζόρτζιο Ρεμπούφφι. Κυκλοφόρησε σε ομώνυμο περιοδικό. Το βασικό χαρακτηριστικό του ήρωα ήταν ότι το σώμα του ήταν φτιαγμένο από καουτσούκ, κι έτσι είχε τη δυνατότητα να εκτείνει τα μέλη του για πολλά μέτρα έως και χιλιόμετρα. Ο χαρακτήρας ήταν ένα απλό σχέδιο, με μαύρες γραμμές για σώμα, οβάλ πρόσωπο, έναν κύλινδρο για μύτη και ημίψηλο καπέλο. 

Τα κόμικς του Τιραμόλα κυκλοφόρησαν στην Ιταλία για αρκετά χρόνια, και υπήρχαν στην αγορά μέχρι τη δεκαετία του '80. Στη δεκαετία του '90 το κόμικ έγινε ξανά της μόδας και κυκλοφόρησε από άλλες εκδόσεις, με νέες ιστορίες και μοντέρνο σχέδιο, χωρίς όμως επιτυχία.

Στην Ελλάδα το περιοδικό πρωτοκυκλοφόρησε το 1970, από τον εκδοτικό οίκο Καμπανά. Στο περιοδικό εμφανίζονταν εκτός από τον Τιραμόλα και άλλοι ήρωες, όπως οι Πέπο και Κάρλο, ο λύκος Πουγκατσώφ, ο ινδιάνος Καριμπού και ο υπερήρωας Μίστερ Ματζέστικ.

Ιταλικά κόμικς
Ιταλοί χαρακτήρες κόμικς
Κόμικς που έγιναν σειρές κινουμένων σχεδίων
Κόμικς που έγιναν τηλεοπτικές σειρές
Σατιρικά κόμικς
Υπερήρωες
Χρήστος Ζώτος

Ο Χρήστος Ζώτος (1937 – Ιούλιος 2022) ήταν Έλληνας λαουτίστας.

Βιογραφία
Γεννήθηκε το 1937 στην Κανδήλα Αιτωλοακαρνανίας και καταγόταν από οικογένεια μουσικών. Άρχισε να μαθαίνει βιολί στα έντεκά του χρόνια και λίγο αργότερα άρχισε να παίζει λαούτο. Μαθήτευσε κοντά στον Γεράσιμο Λάλο και κατόπιν συνεργάστηκε με τον Βασίλη Σαλέα και τον Βασίλη Σούκα. Αργότερα συνέχισε να παίζει, κυρίως στην Ήπειρο και την Αιτωλοακαρνανία, αλλά και στην υπόλοιπη Ελλάδα. 

Διέκοψε την ενασχόλησή του με τη μουσική από το 1969, όταν έφυγε μετανάστης στον Καναδά, έως το 1982. Με την επιστροφή του ξεκίνησε ξανά τις εμφανίσεις, ενώ ηχογράφησε και για την Ελληνική Ραδιοφωνία. Συνεργάσθηκε με γνωστούς Έλληνες και ξένους καλλιτέχνες παραδοσιακής μουσικής, όπως ο Ιρακινός ουτίστας Μουνίρ Μπασίρ. Ίδρυσε δική του σχολή λαούτου και λαϊκής μουσικής στην Αθήνα, ενώ τελευταία δίδασκε στο Τμήμα Λαϊκής και Παραδοσιακής Μουσικής του ΤΕΙ Ηπείρου.

Εξωτερικοί σύνδεσμοι 
 

Έλληνες μουσικοί
Λαουτίστες
Βασιλευόμενη Κοινοβουλευτική Δημοκρατία

Η Βασιλευόμενη Κοινοβουλευτική Δημοκρατία είναι μια μορφή αντιπροσωπευτικής Κοινοβουλευτικής Δημοκρατίας που αποτελεί τη σύγχρονη εξέλιξη της Απόλυτης Μοναρχίας.

Βασιλευόμενη Δημοκρατία 
Στο πολίτευμα αυτό οι εξουσίες ασκούνται γενικά από το κοινοβούλιο και την κυβέρνηση, η οποία και φέρει την απόλυτη ευθύνη όλων των πράξεών της και εφόσον απολαύει της εμπιστοσύνης του Κοινοβουλίου. Στον Βασιλιά ανήκουν μόνο αντιπροσωπευτικές αρμοδιότητες και κυρίως οι επικυρώσεις νόμων και διαταγμάτων. Η θέση του συνήθως είναι κληρονομική. 

Το πολίτευμα ιστορικά αποτελεί εξέλιξη της Απόλυτης Μοναρχίας. Οι μονάρχες μέσα στο πέρασμα των αιώνων, είτε ειρηνικά, είτε λόγω επαναστάσεων, παραχώρησαν σταδιακά τις εξουσίες τους στους αντιπροσώπους των υπηκόων τους. Έτσι τα Κοινοβούλια ως έκφραση της λαϊκής βούλησης έγιναν ο μοναδικός πόλος εξουσίας εγκαθιδρύοντας τη Κοινοβουλευτική Δημοκρατία (ο λαός κυβερνά δια των αντιπροσώπων του).

Συνταγματική Μοναρχία 
Η Συνταγματική Μοναρχία είναι το πολίτευμα όπου ο ρόλος του μονάρχη δεν είναι συμβολικός, καθώς διαθέτει αρκετές και σημαντικές πολιτικές αρμοδιότητες αν και οι εξουσίες του περιορίζονται σε έναν βαθμό. Η Ελλάδα είχε συνταγματική μοναρχία την περίοδο 1844 έως το 1862 όπου αντικαταστάθηκε από το πολίτευμα της Βασιλευόμενης Δημοκρατίας. Στις μέρες μας υπάρχουν λίγες συνταγματικές μοναρχίες (π.χ. Ιορδανία, Μαρόκο, Κουβέϊτ, Μπαχρέϊν κ.α.) στις οποίες υπάρχει εκλεγμένο κοινοβούλιο, κυβέρνηση και πρωθυπουργός, αλλά ο βασιλιάς έχει ενεργό ρόλο στην πολιτική ζωή και διαθέτει εκτελεστικές αρμοδιότητες σε ορισμένα θέματα π.χ. δυνατότητα διάλυσης του κοινοβουλίου, επιλογή πρωθυπουργού ή και υπουργών, αρνησικυρία στα νομοσχέδια, καθώς και σε ορισμένες περιπτώσεις προώθηση νομοσχεδίων στη Βουλή. Στο Νεπάλ η Συνταγματική Κοινοβουλευτική Μοναρχία καταργήθηκε τον Μάιο του 2008. Στην Ευρώπη Συνταγματική Κοινοβουλευτική Μοναρχία είναι το Μονακό και εν' μέρει το Λιχτενστάϊν.

Βασιλευόμενες Κοινοβουλευτικές Δημοκρατίες 
 Αμερική
 
 
 
 
 
 
 
 
 
 

 Ασία
 
 
 

 Αφρική
 
 

 Ευρώπη
 
 
 
 
 
 
 
 

 Ωκεανία

Δείτε ακόμα 

 Μοναρχία 
 Απόλυτη Μοναρχία 
 Συνταγματική Μοναρχία

Παραπομπές

Δημοκρατία
Μοναρχία
Λεωφορειολωρίδα

Οι λεωφορειολωρίδες είναι λωρίδες στο δεξιό τμήμα του οδοστρώματος στις οποίες σύμφωνα με τον Κ.Ο.Κ έχουν πρόσβαση μόνο τα λεωφορεία. Οι λεωφορειολωρίδες δημιουργήθηκαν λόγω των έντονων κυκλοφοριακών προβλημάτων που επικρατούν κυρίως στις μεγάλες πόλεις. Με αυτό τον τρόπο τα λεωφορεία μπορούν να ακολουθούν τις γραμμές αυτές αποφεύγοντας την κίνηση. 

Οποιοδήποτε άλλο μεταφορικό μέσον ακολουθεί αυτή την λωρίδα με σκοπό την αποφυγή της κίνησης, παραβιάζει τους κανόνες του Κ.Ο.Κ και του επιβάλλεται υψηλό πρόστιμο.

Εξωτερικοί σύνδεσμοι 
 Κώδικας Οδικής Κυκλοφορίας

Οδικό δίκτυο
Λεωφορείο
Βιώσιμη κινητικότητα
Εντολή σχηματισμού κυβέρνησης

Η εντολή σχηματισμού κυβέρνησης είναι η πολιτική πράξη, με την οποία ο Πρόεδρος της Δημοκρατίας στην Ελλάδα, αναθέτει στον αρχηγό της κοινοβουλευτικής πλειοψηφίας τον σχηματισμό κυβέρνησης.

Διαδικασία 
Σύμφωνα με το άρθρο 37 παράγραφος 1 του Συντάγματος, ο Πρόεδρος της Δημοκρατίας, αφού ενημερωθεί επισήμως για τα αποτελέσματα των εκλογών και δεχτεί την παραίτηση της κυβέρνησης που τις διεξήγαγε, συνήθως την επομένη των εκλογών, διορίζει τον νικητή Πρωθυπουργό, δίνοντάς του εντολή σχηματισμού κυβέρνησης. Ο εντολοδόχος πρωθυπουργός παρουσιάζει τον κατάλογο των υπουργών του και ορκίζεται μαζί με την κυβέρνησή του, συνήθως την τρίτη μέρα μετά τις εκλογές. Η εντολή του Προέδρου της Δημοκρατίας διακρίνεται σε:

 Εντολή σχηματισμού κυβέρνησης, αν το πρώτο κόμμα έχει την απόλυτη πλειοψηφία των εδρών στη Βουλή (αυτοδυναμία), και σε 
 Διερευνητική εντολή, αν κανένα κόμμα δεν έχει απόλυτη πλειοψηφία στη Βουλή.

Η πρώτη εντολή ισοδυναμεί με τον διορισμό του αρχηγού του πρώτου κόμματος ως πρωθυπουργού. Η δεύτερη αναθέτει στον αρχηγό ενός κόμματος να διερευνήσει κατά πόσο μπορεί να σχηματίσει κυβέρνηση που να εξασφαλίσει την εμπιστοσύνη της Βουλής. Αυτό πρακτικά σημαίνει ότι ο αρχηγός που έλαβε διερευνητική εντολή εξετάζει κατά πόσο μπορεί να συνεργαστεί με άλλα κόμματα ή βουλευτές, ώστε να αποκτήσει την απόλυτη πλειοψηφία στη Βουλή. Αν νομίζει ότι θα το επιτύχει, διορίζεται πρωθυπουργός και ακολουθεί η ψηφοφορία στη Βουλή. Αν όχι, επιστρέφει την εντολή στον Πρόεδρο της Δημοκρατίας, ο οποίος με τη σειρά του την αναθέτει στο επόμενο σε έδρες κόμμα. Ο Πρόεδρος της Δημοκρατίας μπορεί να δώσει συνολικά μέχρι τρεις διερευνητικές εντολές στα τρία μεγαλύτερα κόμματα. Αν καμιά δεν τελεσφορήσει, τότε οφείλει να καλέσει τους αρχηγούς όλων των κομμάτων και να καταβληθεί προσπάθεια να σχηματιστεί κυβέρνηση. Αν και από τη σύσκεψη αυτήν δεν προκύψει κυβέρνηση, οφείλει να προκηρύξει νέες εκλογές.

Με τον τρόπο αυτόν ο Πρόεδρος της Δημοκρατίας είναι απόλυτα δεσμευμένος για το ποιον μπορεί να διορίσει Πρωθυπουργό.

Δείτε επίσης 
 Αρχή της δεδηλωμένης
 Κυβέρνηση της Ελλάδας

Παραπομπές 

Ελληνική Κυβέρνηση
Συνταγματικό Δίκαιο
Καλλιθέα Ελασσόνος Λαρίσης

Η Καλλιθέα υπήρξε έδρα του καποδιστριακού Δήμου Ολύμπου του νομού Λάρισας, η οποία κατά την απογραφή του 2001 είχε μόνιμο πληθυσμό 678 κατοίκους. Το 2011 ο Δήμος Ολύμπου συνενώθηκε στον ενιαίο Δήμο Ελασσόνας και η Καλλιθέα αποτελεί πλέον τοπική κοινότητα του Δήμου Ελασσόνας.

Η ονομασία της, κατά τα χρόνια της Τουρκοκρατίας ήταν Σάντοβο.

Από την Καλλιθέα, η οποία βρίσκεται σε κεντρικό σημείο, πάνω στην Ε.Ο. Ελασσόνας - Κατερίνης και Ελασσόνας - Λεπτοκαρυάς (του Δήμου Ανατολικού Ολύμπου Νομού Πιερίας), φαίνεται ο Όλυμπος, που υψώνεται επιβλητικός, ιδίως όταν είναι χιονισμένος. Στην Καλλιθέα κατά καιρούς διεξάγονταν αγώνες Moto Cross Πανελλαδικής εμβέλειας. 

Η Καλλιθέα διέθετε ραδιοφωνικό σταθμό αδειοδοτημένο από το εθνικό συμβούλιο ραδιοτηλεόρασης, νομαρχιακής εμβέλειας υπό την ονομασία "Ανατολικός 95,8" από το 1999-2007. 

Επίσης, στην Καλλιθέα βρίσκονται το πρώην Δημαρχείο Ολύμπου (πλέον δημοτικό κατάστημα), Αγροτικό ιατρείο, Φαρμακείο, καθώς και το μοναδικό Γυμνάσιο και Λύκειο στη Δημοτική Ενότητα Ολύμπου.

Η Τοπική Κοινότητα Καλλιθέας (οικισμοί: Καλλιθέα και Πετρωτό), έχει μόνιμο πληθυσμό (απογρ. 2001) 738 κατοίκους.

Εξωτερικοί σύνδεσμοι
Ιστοσελίδα της Καλλιθέας

Χωριά του νομού Λάρισας
Δήμος Ελασσόνας
Κοινοβουλευτική ομάδα

Η Κοινοβουλευτική Ομάδα είναι συλλογικό όργανο που προβλέπεται από τον Κανονισμό της Βουλής και αποτελείται από τους βουλευτές ενός κόμματος που εκπροσωπείται στη Βουλή. Οι βουλευτές θεωρείται ότι ανήκουν στην Κοινοβουλευτική Ομάδα του κόμματος με το οποίο εξελέγησαν, εκτός αν δηλώσουν εγγράφως διαφορετικά. Ελάχιστος αριθμός βουλευτών για να σχηματιστεί Κοινοβουλευτική Ομάδα είναι οι δέκα βουλευτές. Κοινοβουλευτική Ομάδα μπορεί να θεωρηθεί ότι συγκροτείται και από πέντε μόνο βουλευτές, εφόσον το κόμμα τους παρουσίασε ψηφοδέλτια στα 2/3 των εκλογικών περιφερειών της χώρας και συγκέντρωσε πανελλαδικά ποσοστό τουλάχιστον 3% επί του συνολικού αριθμού των εγκύρων ψηφοδελτίων. Επειδή με βάση το ισχύον εκλογικό σύστημα κόμματα που δε συγκέντρωσαν το 3% δεν εκλέγουν βουλευτές, ουσιαστικά η δεύτερη προϋπόθεση θα πληρούται πάντοτε.

Πρόεδρος της Κοινοβουλευτικής ομάδας (ΚΟ) θεωρείται ο αρχηγός του κόμματος (Πρόεδρος, Γενικός Γραμματέας, ή άλλος) με την προϋπόθεση ότι έχει εκλεγεί βουλευτής. Ο πρόεδρος της ΚΟ μπορεί να ορίσει μέχρι τρεις εκπροσώπους του προκειμένου για την κυβερνητική παράταξη και την Αξιωματική αντιπολίτευση. Στις Κοινοβουλευτικές Ομάδες, όπως επίσης και στους ανεξάρτητους βουλευτές παραχωρείται γραμματειακή και άλλη υποστήριξη, ανάλογα με τον αριθμό των μελών της ΚΟ. τα των ΚΟ καθορίζονται από τον και συγκεκριμένα από τα άρθρα 15 έως 20. Οι πρόεδροι των Κοινοβουλευτικών Ομάδων συμμετέχουν στη Διάσκεψη των Προέδρων, συλλογικό όργανο με οργανωτικές αρμοδιότητες στη Βουλή.

Βουλή των Ελλήνων
Βρέστη

Η Βρέστη (γαλλ. Brest) είναι πόλη στη Βρετάνη της βορειοδυτικής Γαλλίας, σημαντικό λιμάνι και ναυτική βάση, πρωτεύουσα του νομού Φινιστέρ (Finistère). Είναι το δεύτερο στρατιωτικό λιμάνι στη Γαλλία μετά την Τουλόν και βρίσκεται στο δυτικό άκρο της Βρετάνης.

Ο πληθυσμός της πόλης ανέρχεται στους 139.163 κατοίκους (2015), ενώ η ευρύτερη αστική περιοχή έχει περίπου έχει 320.000 κατοίκους (2015). Η Βρέστη είναι η 25η πιο πυκνοκατοικημένη πόλη στη Γαλλία. Αν και είναι η πιο μεγάλη πόλη του νομού, η πρωτεύουσα είναι το Κεμπέρ (Quimper).  Το Πολεμικό Ναυτικό είναι πολύ σημαντικό για την περιοχή, αντιπροσωπεύοντας περίπου 60.000 άτομα με οικογένειες και 2.3 δισ ευρώ που διοχετεύονται ετησίως στην τοπική οικονομία.

Στο Μεσαίωνα, η ιστορία της Βρέστης ταυτίζεται με την ιστορία του κάστρου της. Στη συνέχεια, ο καρδινάλιος Ρισελιέ την καθιστά στρατιωτικό λιμάνι. Η Βρέστη θα αναπτυχθεί γύρω από το στρατόπεδο, μέχρι το δεύτερο μισό του 20ού αιώνα. Καθώς οι βομβιστικές επιθέσεις κατά τη διάρκεια του Β’ Παγκοσμίου Πολέμου την έπληξαν σοβαρά,  το ιστορικό κέντρο της πόλης σχεδόν πλήρως αναστηλώθηκε κατά την Ανασυγκρότηση τα πρώτα μεταπολεμικά χρόνια. Στο τέλος του 20ού και τις αρχές του 21ου αιώνα, η αποβιομηχάνιση της πόλης συνοδεύεται από την ανάπτυξη του τριτογενούς τομέα.

Η Βρέστη είναι σήμερα μια μεγάλη πανεπιστημιακή πόλη με 25.000 φοιτητές. Το πανεπιστήμιο της έχει πολλές σχολές, περιλαμβάνει σχολές μηχανικών, γεωπονική, ιατρική σχολή, τη Σχολής Ναυτικής Εκπαίδευσης των αξιωματικών του Γαλλικού Ναυτικού και πολλές άλλες. Η Βρέστη είναι επίσης ένα σημαντικό κέντρο έρευνας που επικεντρώνεται στον θαλάσσιο τομέα, με ερευνητικά κέντρα, όπως η Τεκνοπόλ Μπρεστ-Ιρουάζ (Technopôle Brest-Iroise), που διευκολύνουν την υλοποίηση αυτών των επιστημονικών και τεχνικών δεξιοτήτων στον οικονομικό και βιομηχανικό τομέα.

Η Βρέστη ανέκαθεν ήταν συνδεδεμένη με τη ναυτική ιστορία της: η Ναυτική Ακαδημία ιδρύθηκε εδώ το 1752, το αεροπλανοφόρο Σαρλ ντε Γκωλ (Charles de Gaulle) κατασκευάστηκε εδώ, και κάθε τέσσερα χρόνια, τον Ιούλιο, φιλοξενεί τη διεθνή ναυτική γιορτή Les Tonnerres de Brest, με θέμα τη θάλασσα, τα πλοία και τους ναυτικούς.

Ιστορία 
Το λιμάνι οχυρώθηκε από τον Σεμπαστιάν Βωμπάν (1633-1707). Κατά το Δεύτερο Παγκόσμιο Πόλεμο, οι Γερμανοί διατηρούσαν στη Βρέστη ναυτική βάση για υποβρύχια. Η πόλη ανοικοδομήθηκε μετά την καταστροφή της στη Μάχη της Βρέστης.

Γλώσσα
Στη Βρέστη, εκτός από την επίσημη γλώσσα, τα γαλλικά, ομιλείται κι η βρετονική γλώσσα, που διδάσκεται σε κάποια σχολεία.

Πριν τη γαλλική Επανάσταση, η Βρέστη ήταν η μόνη γαλλόφωνη πόλη στη δυτική Βρετάνη.

Παραπομπές

Εξωτερικοί σύνδεσμοι 

Πόλεις της Βρετάνης
Μυλούζ

Η Μυλούζ (, προφ. Μιλούζ [], , τοπικά αλσατικά: Mìlhüsa[], εξελληνισμένα (παλαιότερα) Μυλούζη) είναι πόλη της ανατολικής Γαλλίας κοντά στα ελβετικά και γερμανικά σύνορα. Είναι η μεγαλύτερη πόλη στο νομό του Άνω Ρήνου (haut-Rhin) και η δεύτερη μεγαλύτερη στην Αλσατία μετά το Στρασβούργο.

Ο πληθυσμός της στη οριζόμενη δημοτική περιοχή της (αποτελείται από 16 κοινότητες) είναι περίπου 110.000 κάτοικοι, αλλά το αστικό συγκρότημά της είναι ουσιαστικά μεγαλύτερο από αυτό (230.000 κάτοικοι).

Η πόλη μοιράζεται ένα αεροδρόμιο με την Βασιλεία και το Φράιμπουργκ.

Αξιοθέατα 
 Πόλη του Αυτοκινήτου - Εθνικό Μουσείο Αυτοκινήτου - Συλλογή Σλούμπφ

Προσωπικότητες
 Γιόχαν Χάινριχ Λάμπερτ

Πόλεις της Αλσατίας
Λιντς (Αυστρία)

Το Λιντς (γερμανικά: Linz, τσέχικα: Linec) είναι η τρίτη μεγαλύτερη πόλη της Αυστρίας και πρωτεύουσα του κρατιδίου της Άνω Αυστρίας (Oberösterreich). Βρίσκεται στο βόρειο κέντρο της Αυστρίας, περίπου 30 χλμ νότια των τσεχικών συνόρων, και στις δύο πλευρές του Δούναβη, του μακρύτερου ποταμού της Ευρωπαϊκής Ένωσης. Ο πληθυσμός της πόλης είναι 204.846 κάτοικοι (2018) και για 300.000 μαζί με τα προάστια.

Ιστορία 
Η πόλη ήταν μέρος της Ρωμαϊκής Αυτοκρατορίας και ιδρύθηκε από τους Ρωμαίους, με το όνομα "Lentia", αλλά υπήρχε ήδη ένας Κελτικός οικισμός που ονομάζοταν "Lentos", και για πρώτη φορά σημειώνεται το 799 μ.Χ. Ήταν μια επαρχιακή πόλη και τοπική κυβέρνηση της Αγίας Ρωμαϊκής Αυτοκρατορίας, και ηταν ένα σημαντικό εμπορικό σημείο που συνδέει πολλές διαδρομές, από τις δύο πλευρές του ποταμού Δούναβη, από την Ανατολή προς τη Δύση και τη Βοημία και την Πολωνία από το Βορρά προς τα Βαλκάνια και την Ιταλία στο νότο. Σημαντικός κάτοικος της πόλης ήταν ο Γιοχάνες Κέπλερ, ο οποίος πέρασε πολλά χρόνια της ζωής του στην πόλη σπουδάζοντας μαθηματικά. Ένας άλλος διάσημος πολίτης ήταν ο Άντον Μπρούκνερ, ο οποίος πέρασε τα έτη μεταξύ 1855 και 1868 εργαζόμενος στην τοπική εκκλησία ως οργανοπαίκτης και ως συνθέτης στην πόλη. Ο Αδόλφος Χίτλερ γεννήθηκε στην παραμεθόρια πόλη Μπράουναου αμ Ιν, αλλά μετακομισε στο Λιντς σε παιδική ηλικία. Το Μαουτχάουζεν, ένα από τα τελευταία ναζιστικά στρατόπεδα συγκέντρωσης που ελευθερώθηκαν, βρίσκεται σε απόσταση 25χλμ. από το Λιντς.

Πολιτισμός 
Το 2009 επιλέχθηκε το Λιντς ως η Πολιτιστική πρωτεύουσα της Ευρώπης. Από το Δεκέμβριο του 2014 το Λίντς είναι μέλος του δικτύου δημιουργικών πόλεων της UNESCO (UCCN) ως πόλη των καλλιτεχνικών μέσων. Οι πόλεις λαμβάνουν αυτόν τον τίτλο για να εμπλουτίσουν τον αστικό τρόπο ζωής μέσω της χορηγίας και της επιτυχημένης ενσωμάτωσης της τέχνης των μέσων ενημέρωσης και της συμμετοχής της κοινωνίας σε αυτές τις μορφές ηλεκτρονικής τέχνης. Λιντς είναι γνωστή σήμερα ως πόλη πολιτισμού και πανεπιστημιακή πόλη.

Πινακοθήκη

Παραπομπές

Εξωτερικοί σύνδεσμοι 

 

Πόλεις της Αυστρίας
Παραδουνάβιες πόλεις
Μανχάταν

Το Μανχάταν είναι το σημαντικότερο από τα πέντε δημοτικά διαμερίσματα (boroughs) της Νέας Υόρκης. Βρίσκεται επί της ομώνυμης νήσου επί της συμβολής του ποταμού Χάντσον (δυτικά) και του ποταμού Ίστ (ανατολικά) λίγο πριν τις εκβολές του πρώτου στον Ατλαντικό. Οι γνωστές φωτογραφίες με τους ουρανοξύστες της Νέας Υόρκης που έχουν ληφθεί από τη θάλασσα δείχνουν ακριβώς την νότια ακτή της νήσου Μανχάταν και συγκεκριμένα τη συνοικία Λόουερ Μανχάταν. Τα γεωγραφικά όριά του ταυτίζονται με αυτά της Κομητείας της Νέας Υόρκης.  Παρ' ότι πρόκειται για το τρίτο, μόλις, σε πληθυσμό δημοτικό διαμέρισμα της Νέας Υόρκης (μετά το Μπρούκλιν και το Κουίνς), που βρίσκονται ανατολικότερα, είναι η πλέον πυκνοκατοικημένη κομητεία σε όλες τις Ηνωμένες Πολιτείες. Το νησί του Μανχάταν αποτελεί το μεγαλύτερο μέρος της ομώνυμης περιοχής (και της κομητείας της Νέας Υόρκης), η οποία περιλαμβάνει επίσης διάφορα μικρά νησάκια και μια μικρή έκταση στην ηπειρωτική Αμερική. 

Το Μανχάταν είναι η περιοχή της Νέας Υόρκης την οποία πολλοί τουρίστες συνδέουν περισσότερο με την κυρίως πόλη. Παγκόσμιο εμπορικό, οικονομικό και πολιτιστικό κέντρο, το Μανχάταν διαθέτει πολλά διάσημα μνημεία, τουριστικές ατραξιόν, μουσεία και πανεπιστήμια. Εκεί βρίσκεται επίσης η έδρα των Ηνωμένων Εθνών, καθώς και του Δήμου της Νέας Υόρκης. Το Μανχάταν έχει τη μεγαλύτερη κεντρική επιχειρηματική περιοχή στις Ηνωμένες Πολιτείες και εκεί εδρεύουν οι περισσότερες εταιρείες, καθώς και το Χρηματιστήριο της Νέας Υόρκης και το NASDAQ.

Ο πληθυσμός του Μανχάταν ανέρχεται περίπου στο 1.670.000 κατοίκους.

Ιστορία

Παραπομπές 

Γεωγραφία της Νέας Υόρκης
Ποτάμια νησιά των Ηνωμένων Πολιτειών
Νέα Υόρκη
Ουψάλα

Η Ουψάλα (σουηδικά: Uppsala, ) είναι πόλη στην κεντρική Σουηδία και βρίσκεται περίπου 70 χιλιόμετρα βόρεια της Στοκχόλμης. Είναι η τέταρτη μεγαλύτερη πόλη στη Σουηδία με 140.454 κατοίκους (συμπεριλαμβανομένων των άμεσων περιχώρων - ο δήμος της Ουψάλα περιλαμβάνει 195.373 κατοίκους το 2010). Η Ουψάλα είναι η πρωτεύουσα του νομού της Ουψάλα (Uppsala Län) και εκκλησιαστικό κέντρο της Σουηδίας, με την έδρα του Αρχιεπισκόπου της Σουηδίας να βρίσκεται στην πόλη από το 1164. Η Ουψάλα είναι, επίσης, διάσημη για το πανεπιστήμιό της, το παλαιότερο στη Σκανδιναβία και τη βόρεια Ευρώπη (ιδρύθηκε το 1477), με πάνω από 50.000 φοιτητές.

Παραπομπές

Εξωτερικοί σύνδεσμοι 

 

Πόλεις της Σουηδίας
Κοραλία Καράντη

Η Κοραλία Καράντη (γεν. Κοραλία Σαλαλίδου, Αθήνα 1η Οκτωβρίου 1959) είναι Ελληνίδα ηθοποιός του θεάτρου και της τηλεόρασης.

Βιογραφία 
Είναι απόφοιτος της Δραματικής Σχολής του Πέλου Κατσέλη. Είναι κόρη της Αφροδίτης Γρηγοριάδου.

Στην ιδιωτική τηλεόραση έχει εμφανιστεί στις σειρές Το Φως του Αυγερινού (1980-1981 ) Οι φρουροί της Αχαΐας (1981) Έλληνες διηγηματογράφοι (1982 ) Η λάμψη των άστρων (1983-1984) Μια μέσα, μια έξω (1988) Βίος και πολιτεία του Χαράλαμπου Κ (1988-1989) Επικίνδυνη αλήθεια (1989-1990) Δίψα (1990-1991) Άφρικα (1992-1993) Το Κόκκινο Φεγγάρι (1994-1995 ) Βεντέτα (1999-2000)

Έρωτας ( 2005-2008) Μπρούσκο (2014-2017) Το Τατουάζ (2017-2019 ) Το αύριο μας ανήκει (2021)

Προσωπική ζωή 
Το 2003, παντρεύτηκε το βουλευτή Γιώργο Λιάνη και ο γάμος τους διήρκησε μέχρι το 2013. Έχει ένα γιο, τον Εδουάρδο, από τον πρώτο της γάμο με τον Τζώννυ Καλημέρη.

Παραπομπές 

Ελληνίδες ηθοποιοί τηλεόρασης
Ελληνίδες ηθοποιοί θεάτρου
Πατριάρχης Δοσίθεος

Ο Θεοδόσιος Β΄ ή Δοσίθεος διετέλεσε Πατριάρχης Ιεροσολύμων και κατόπιν Κωνσταντινουπόλεως, στα τέλη του 12ου αιώνα.

Καταγόταν από τη Βενετία και διετέλεσε μοναχός στη Μονή Στουδίου. Ήταν Πατριάρχης Ιεροσολύμων όταν επαύθη ο Πατριάρχης Κωνσταντινουπόλεως Νικήτας Β΄ από τον Αυτοκράτορα Ισαάκιο Β΄ Άγγελο. Ο Αυτοκράτορας ήταν προσωπικός φίλος του Δοσιθέου και τον επέλεξε ως νέο Οικουμενικό Πατριάρχη τον Φεβρουάριο του 1189.

Η μετάθεση αυτή προκάλεσε αντιδράσεις και διήρκεσε μόλις 9 ημέρες, οπότε εξελέγη νέος Πατριάρχης ο Λεόντιος Θεοτοκίτης. Και αυτός όμως έμεινε στον θρόνο μόλις 7 μήνες και κατόπιν επαύθη από τον Ισαάκιο Άγγελο και επανεξελέγη ο Δοσίθεος τον Σεπτέμβριο ή Οκτώβριο του 1189.

Και πάλι παρέμεινε στο θρόνο για λίγους μόνο μήνες, καθώς κάποιοι επίσκοποι, με επικεφαλής τον Πατριάρχη Αντιοχείας Θεόδωρο Βαλσαμών, αντέδρασαν στην εκλογή του και προκάλεσαν διαμαρτυρίες κλήρου και λαού. Έτσι, αν και είχε εκλεγεί νέος Πατριάρχης Ιεροσολύμων ο Μάρκος Β΄, ο Δοσίθεος αναγκάστηκε να παραιτηθεί τον Σεπτέμβριο του 1191 και να επιστρέψει στα Ιεροσόλυμα.

Παραπομπές

Πηγές
 
  
 
 

Δοσίθεος
Δοσίθεος
Στουδίτες
Βενετία
Βυζαντινοί του 12ου αιώνα
Επίσκοποι του 12ου αιώνα
Κοντογενάδα Κεφαλονιάς

Η Κοντογενάδα ή Κοντογεννάδα είναι ένα χωριό της Κεφαλονιάς. Βρίσκεται στην περιοχή της Παλικής, κοντά στην παραλία των Πετανών.

Δημογραφικά 
Η Κοντογεννάδα τα τελευταία χρόνια έχει συρρικνωθεί πληθυσμιακά σε πολύ μεγάλο βαθμό  και οι μόνιμοι κάτοικοί της είναι 92 (2011), ενώ το χωριό παρουσιάζει αύξηση πληθυσμού τους καλοκαιρινούς μήνες. Η εξέλιξη του πληθυσμού έχει ως εξής (η σελ. αναφέρεται στη σελίδα του pdf):

Τοποθεσία 
Είναι το τελευταίο χωριό που θα συναντήσει κανείς στη διαδρομή από το Ληξούρι προς την Ανωγή. Βρίσκεται σε σημείο με πανοραμική θέα. Από την κεντρική του πλατεία είναι δυνατόν να απολαύσεις την περιοχή της Λάσσης του Αργοστολίου, το αεροδρόμιο της Κεφαλονιάς, ακόμα και τη Ζάκυνθο.

Ιστορία 

Στο χωριό βρίσκονται αρκετά αρχαιολογικά και ιστορικά μνημεία. Στο τέλος της Μυκηναϊκής περιόδου χρονολογούνται οι θολωτοί - λαξευτοί τάφοι. Πρόκειται για θολωτούς τάφους με δρόμο , μικρότερους σε μέγεθος από αυτούς της Πελοποννήσου, εκ των οποίων τα 2/3 είναι λαξευτά στο φυσικό βράχο, ενώ το ανώτερο μέρος ήταν κατασκευασμένο κατά το εκφορικό σύστημα. Όλοι οι τάφοι της Κοντογενάδας έιχαν συληθεί και εν μέρη καταστραφεί εξ'αιτίας μεταγενέστερων χρήσεων, ίσως από την αρχαιότητα. Από αυτούς σώζεται ένας στη θέση "Στην Πλάκα ή "Πλάκες" πλήσιον του χωριού, καθώς και στην ευρύτερη περιοχή  στον λόφο "Σκινιώτικο Βουνί". Ο τελευταίος λόφος λειτούργησε στο παρελθόν και  μέχρι σήμερα, σαν λατομείο καθώς ο μαλακός και αρκετά ανθεκτικός ασβεστόλιθος (Μαργαϊκός  Ασβεστόλιθος) χρησιμοποιήθηκε γενικά ως δομικό υλικό και ευνόησε την λάξευση του in situ. Εκτός τον θολωτών - λαξευτών τάφων, στη θέση "Πλάκες" αναγνωρίζεται ένα λαξευτό ελαιοπιεστήριο, ενώ 200 μέτρα ανατολικότερα στη θέση ¨Στης Μηνούς" μπορεί να διακρίνει κανείς στο βράχο ένα λαξευτό - κιβωτιόσχημο τάφο, μία δεξαμενή και άλλα ίχνη τα οποία αποτελούν αρχαιολογικά τεκμήρια της έντονης παρουσίας του ανθρώπου στην περιοχή. Άλλη σημαντική θέση στον ευρύτερο χώρο είναι τα "Οικόπεδα" στα οποία ανακαλύφθηκαν τάφοι, ταφικός περίβολος, σφοντύλια, κοσμήματα, κεραμική, σκελετικά κατάλοιπα ανθρώπων και ζώων κ.α.   Τα όποια πολύτιμα ευρήματα μεταφέρθηκαν με ασφάλεια στο Αρχαιολογικό Μουσείο Αργοστολίου.
Εξαιρετικές είναι και οι δύο εκκλησίες του χωριού: Η Παναγία και ο Άγιος Ιωάννης. Η πρώτη είναι μια υπέροχη εκκλησία 200 περίπου ετών, ενώ ο δεύτερος διαθέτει ένα από τα καλύτερα τέμπλη της Δυτικής Ελλάδας. Εκτός από τις δύο αυτές κύριες εκκλησίες υπάρχει και μία αρκετά μικρότερη, ο Άγιος Γεώργιος.

Προσωπικότητες
Από την Κοντογεννάδα κατάγεται ο γνωστός από τις ανασκαφές στη Σαντορίνη αρχαιολόγος Σπύρος Μαρινάτος.

Παραπομπές 

Χωριά της Κεφαλονιάς
Δήμος Κεφαλονιάς
Άριαν Κόμαζετς

Ο Άριαν Κόμαζετς (Arijan Komazec, 23 Ιανουαρίου 1970) είναι Κροάτης καλαθοσφαιριστής, που πλέον έχει αποσυρθεί από την ενεργό δράση. Έχει γεννηθεί στις 23 Ιανουαρίου 1970 στην πόλη Ζαντάρ της σημερινής Κροατίας.

Όταν ξεκίνησε να αγωνίζεται όλοι πίστευαν ότι θα είναι ο διάδοχος του Ντράζεν Πέτροβιτς, καθώς ήταν άριστος σουτέρ, πολύ καλος χειριστής της μπάλας και άψογος στις διεισδήσεις. 

Αγωνίστηκε με τη Ζαντάρ στην πατρίδα του και ήρθε στην Ελλάδα και τον Παναθηναϊκό, δημιουργώντας μεγάλες προσδοκίες. Η πίεση όμως και η ανάγκη για το αποτέλεσμα σε μια εποχή που το μπάσκετ άλλαζε μορφή δεν τον άφησαν να καθιερωθεί. Παρ' όλα αυτά είχε μια καλή χρονιά σε αριθμούς.

Αφού πέρασε από την Ιταλία με την Βίρτους Μπολόνια και τη Παλακανέστρο Βαρέζε, ξαναεπέστρεψε στην Ελλάδα για τον Ολυμπιακό αλλά ένας τραυματισμός σταμάτησε την καλή του πορεία.

Στη ΚΚ Ζάνταρ ξαναβρήκε τον καλό εαυτό του και έκανε το άλμα για το ΝΒΑ και τους Βανκούβερ Γκρίζλις.

Είναι ο μόνος ξένος μπασκετμπολίστας που έχει αγωνιστεί και στις τρεις μεγάλες ομάδες της Αθήνας, αφού συνέχισε την καριέρα του στην ΑΕΚ. Η φθορά όμως από τους τραυματισμούς ήταν αισθητή και το τέλος της καριέρας του ήρθε λίγα χρόνια αργότερα στην Φελίσε Αβελίνο.

Καριέρα 
 1989-1992  ΚΚ Ζάνταρ
 1992-1993  Παναθηναϊκός
 1993-1995  Παλακανέστρο Βαρέζε 
 1995-1997  Βίρτους Μπολόνια 
 1997-1998  Παλακανέστρο Βαρέζε
 1998-1999  Ολυμπιακός
 1999-2000  ΚΚ Ζάνταρ
 2000-2001  Βανκούβερ Γκρίζλις
 2001  ΑΕΚ
 2003-2004  Φελίσε Αβελίνο

Τίτλοι 
Τίτλοι σε συλλογικό επίπεδο:
 1993 Κύπελλο Ελλάδας
 1997 Κύπελλο Ιταλίας
 2000 Κύπελλο Κροατίας

Εθνική Ομάδα 
Αρκετές ήταν επιτυχίες του σε εθνικό επίπεδο με τις εθνικές ομάδες της Γιουγκοσλαβίας και της Κροατίας

 Εθνική Γιουγκοσλαβίας:
 Παγκόσμιος Πρωταθλητής στο Μουντομπάσκετ του Μπουένος Άιρες το 1990
 Πρωταθλητής Ευρώπης στο Ευρωμπάσκετ της Ρώμης το 1991

 Εθνική Κροατίας:
 Αργυρό μετάλλιο στην Ολυμπιάδα της Βαρκελώνης το 1992
 Χάλκινο μετάλλιο στο Ευρωμπάσκετ της Γερμανίας το 1993
 Χάλκινο μετάλλιο στο Μουντομπάσκετ του Τορόντο το 1994
 Χάλκινο μετάλλιο στο Ευρωμπάσκετ της Αθήνας το 1995
 Συμμετοχή στην Ολυμπιάδα της Ατλάντα το 1996

Γιουγκοσλάβοι καλαθοσφαιριστές
Καλαθοσφαιριστές Εθνικής Γιουγκοσλαβίας
Ολυμπιονίκες της καλαθοσφαίρισης 
Κροάτες καλαθοσφαιριστές
Καλαθοσφαιριστές Εθνικής Κροατίας
Καλαθοσφαιριστές ιταλικών συλλόγων 
Καλαθοσφαιριστές κροατικών συλλόγων 
Καλαθοσφαιριστές ΠΑΟ
Καλαθοσφαιριστές Παλλακανέστρο Βαρέζε
Καλαθοσφαιριστές Βίρτους Μπολόνια
Καλαθοσφαιριστές ΟΣΦΠ
Καλαθοσφαιριστές ΑΕΚ
Καλαθοσφαιριστές Φελίτσε Σκαντόνε
Καλαθοσφαιριστές Ζάνταρ
Ξένοι καλαθοσφαιριστές στην Ελλάδα
Παίκτες νικητές Ευρωμπάσκετ
Καλαθοσφαιριστές Παγκοσμίου Πρωταθλήματος 1990
Καλαθοσφαιριστές Παγκοσμίου Πρωταθλήματος 1994
Παίκτες νικητές Παγκοσμίου Πρωταθλήματος FIBA
Καλαθοσφαιριστές στους Θερινούς Ολυμπιακούς Αγώνες 1992
Καλαθοσφαιριστές στους Θερινούς Ολυμπιακούς Αγώνες 1996
Καλαθοσφαιριστές Ευρωμπάσκετ 1991
Καλαθοσφαιριστές Ευρωμπάσκετ 1995
Το Χρονικό του Χρόνου

Το Χρονικό του Χρόνου του Στίβεν Χόκινγκ αποτελεί εκδοτικό φαινόμενο. Έχει μεταφραστεί σε τουλάχιστον 40 γλώσσες, και έχουν πουληθεί εκατομμύρια αντίτυπά του σε ολόκληρο τον κόσμο. Θεωρείται πλέον ένα κλασσικό έργο. Όταν πρωτοεκδόθηκε, το 1988, οι ιδέες που αναλύονταν στις σελίδες του προέρχονταν από την πρώτη γραμμή της έρευνας του Σύμπαντος. Ο πρωτότυπος τίτλος του βιβλίου ήταν: A Brief History of Time. Κατά το χρονικό διάστημα που μεσολάβησε, σημειώθηκαν σημαντικές πρόοδοι στην τεχνολογία της παρατήρησης τόσο του μικρόκοσμου όσο και του μακρόκοσμου, έτσι η κοσμολογία και η θεωρητική φυσική εισήλθαν σε μια χρυσή εποχή. Ο Στήβεν Χώκινγκ ήταν από τους μεγαλύτερους επιστήμονες που συνέβαλαν σε αυτή την αναγέννηση.
Στην τωρινή έκδοση του βιβλίου, ο συγγραφέας, περιλαμβάνει τις πιο πρόσφατες εξελίξεις του επιστημονικού τομέα, πολλές από τις οποίες έχει προβλέψει ο ίδιος.

Περιεχόμενα 
 Η εικόνα του ανθρώπου για το Σύμπαν
 Χώρος και χρόνος
 Το Σύμπαν διαστέλλεται
 Η αρχή της απροσδιοριστίας
 Τα στοιχειώδη σωματίδια και οι δυνάμεις της φύσης
 Οι μαύρες τρύπες
 Οι μαύρες τρύπες δεν είναι και τόσο μαύρες
 Η μοίρα του Σύμπαντος-παρελθόν και μέλλον
 Το βέλος του χρόνου
 Κοσμικές σήραγγες και ταξίδια στο χρόνο
 Η ενοποίηση των φυσικών θεωριών
 Συμπεράσματα

Αναφορές 
 Hawking, Το Χρονικό του Χρόνου, Εκδόσεις Κάτοπτρο, 2000 χαρτόδετη έκδοση, 248 σελίδες, ISBN 960-7778-18-9

Χρονικό
Φωτοτροπία

Η Φωτοτροπία αποτελεί φαινόμενο κάπως ανάλογο του φωσφορισμού. Ανακαλύφθηκε από τον Μάρκβαλντ το 1899.

Το φαινόμενο της φωτοτροπίας συνίσταται στην αλλαγή του χρώματος ορισμένων κρυσταλλικών ενώσεων όταν αυτές φωτισθούν από ακτινοβολία την οποία απορροφούν. Όμως στο σκότος, ή ακόμη ταχύτερα δια φωτισμού με ακτινοβολία που απορροφάται από το νέο χρώμα η ουσία αποκτά εκ νέου το αρχικό χρώμα.

Το 1908 ο Στομπ ανακάλυψε ένα τυπικό παράδειγμα φωτοτροπίας στη χημική ένωση τριφαινυλοφουλγίδιο. Αυτό είναι πορτοκαλόχρουν, αλλά όταν φωτιστεί με φως βραχέων κυμάτων καθίσταται υποκύανο. Επανέρχεται στο αρχικό του χρώμα γρήγορα σε επίδραση ερυθρού φωτός και βραδύτερα αν μείνει στο σκότος. Η θέρμανση απλά επιταχύνει την τελευταία αυτή μεταβολή.

Σήμερα δια της φωτοτροπίας και με δεδομένα τις φωτοτροπικές ιδιότητες κάποιων στοιχείων και χημικών ενώσεων γίνεται σε πολλές των περιπτώσεων ευκολότερη η αναγνώρισή τους.
Ο όρος φωτοτροπία δεν θα πρέπει να συγχέεται με τον όρο φωτοτροπισμός που αφορά την ικανότητα των φυτών να προσανατολίζονται στο φως για την επιτυχέστερη φωτοσύνθεση.

Φωτοφυσικά φαινόμενα
Σιδηροδρομικός Σταθμός Λουτρακίου

Ο Σιδηροδρομικός Σταθμός Λουτρακίου είναι σταθμός του ΟΣΕ, επί της σιδηροδρομικής γραμμής Ισθμού - Λουτρακίου, στη χιλιομετρική θέση 5,199 από το σταθμό του Ισθμού και της οποίας αποτελεί τερματικό σταθμό. Βρίσκεται στον Δήμο Λουτρακίου-Περαχώρας και πήρε το όνομά του από την πόλη που εξυπηρετεί.

Ιστορικό 
Εγκαινιάστηκε την 1η Αυγούστου 1954 και η αρχική του θέση ήταν στην παραλία του Λουτρακίου. Μεταφέρθηκε στη σημερινή του θέση, στην κεντρική πλατεία του Λουτρακίου, το 1955. Διαθέτει πλευρική αποβάθρα και η σημερινή του μορφή ανάγεται στη δεκαετία του 1990.

Τα τακτικά δρομολόγια προς τον σταθμό Λουτρακίου έπαυσαν το 2006 και ο σταθμός έκλεισε οριστικά στις 4 Φεβρουαρίου 2007, προκειμένου να ανακατασκευαστεί σε διαφορετική θέση, παράλληλα με την ανακατασκευή της γραμμής Ισθμού - Λουτρακίου.

Ο σταθμός Λουτρακίου δεν πρέπει να συγχέεται με τον Σιδηροδρομικό Σταθμό Ισθμού, ο οποίος έφερε μέχρι τις 31 Ιουλίου 1954 την ονομασία «Λουτράκι», αφού ήταν μέχρι τότε ο πλησιέστερος προς το Λουτράκι σιδηροδρομικός σταθμός.

Τον Νοέμβριο 2021 με την νέα γραμμή Ισθμού-Λουτρακίου, ο τερματικός σταθμός θα βρίσκεται στην συμβολή Αιγαίου και Ποσειδώνος.

Λουτρακι
Λουτρακι
Λουτρακι
Λουτρακι
Γενικό Επιτελείο Ναυτικού (Ελλάδα)

Το Γενικό Επιτελείο Ναυτικού (ΓΕΝ), πρώην Αρχηγείο Βασιλικού Ναυτικού και Αρχηγείο Ναυτικού είναι το αρμόδιο Επιτελείο των ελληνικών Ενόπλων Δυνάμεων για τη διοίκηση του Πολεμικού Ναυτικού. Ιεραρχικά υπάγεται στο Γενικό Επιτελείο Εθνικής Άμυνας (ΓΕΕΘΑ).

Ιστορία 
Το ΓΕΝ ιδρύθηκε επί πρωθυπουργίας Γεωργίου Θεοτόκη και βασιλείας του Γεωργίου Α΄ με το ν. ΓΣΚΖ΄ της 21  Ιουλίου του 1907. Στη συνέχεια με το από 12 Νοεμβρίου του ίδιου έτους εκδοθέντος Β.Δ. κυρώθηκε ο πρώτος οργανισμός του. Ακολούθησαν διάφορες τροποποιήσεις περί ΓΕΒΝ, ΓΕΠΝ, και στη συνέχεια με το από 28 Οκτωβρίου του 1935 Β.Δ. «Περί οργανισμού ΒΝ» οπότε το ΓΕΝ συγκροτήθηκε από το Γραφείο Αρχηγού, Υπασπιστηρίου, Γραμματείας, Α΄, Β΄, και Γ΄ Διευθύνσεων και τεσσάρων αυτοτελών Τμημάτων (Συνεννόησης, Οργανικών διατάξεων, ιστορικής υπηρεσίας και Προϋπολογισμού – Στατιστικής).

Κατά τον Β΄ Παγκόσμιο Πόλεμο και ειδικότερα μετά τις 20 Απριλίου 1941, κατά την οποία έπαυσε να υφίσταται ουσιαστικά ο Ελληνικός Στρατός, ο θεσμός του ΓΕΝ διατηρήθηκε υποτυπωδώς στη Μέση Ανατολή, όπου κατέφυγαν τα πολεμικά πλοία γραμμής, ακολουθώντας την ελληνική κυβέρνηση, τα οποία και υπήχθησαν επιχειρησιακά στο Βρετανικό Βασιλικό Ναυαρχείο.

Μετά την απελευθέρωση, το ΓΕΝ αναπτύχθηκε και πάλι ως αυτοτελής οργανισμός στο πλαίσιο του Υπουργείου Ναυτικών που υφίστατο ακόμη. Τελικά επί πρωθυπουργίας Αλέξανδρου Παπάγου και βασιλείας του Παύλου με τον ν. 2387/1953 με τον οποίο και δημιουργήθηκε το Γενικό Επιτελείο Εθνικής Αμύνης υπήχθη απ' ευθείας σ' αυτό ως κλάδος του, όπως υφίσταται σήμερα.

Ιεραρχία 
Για αναλυτικό κατάλογο των αρχηγών ΓΕΝ στην Ελλάδα, δείτε Κατάλογος αρχηγών του Γενικού Επιτελείου Ναυτικού (Ελλάδα).

 Αρχηγός του Γενικού Επιτελείου Ναυτικού (Α/ΓΕΝ) είναι σήμερα ο Αντιναύαρχος Στυλιανός Πετράκης ΠΝ. 
 Υπαρχηγός του Γενικού Επιτελείου Ναυτικού (Υ/ΓΕΝ) είναι σήμερα ο Υποναύαρχος Γεώργιος Καμπουράκης ΠΝ.

Εξωτερικοί σύνδεσμοι 
 Ελληνικό Πολεμικό Ναυτικό

   *
Ναυτικές μονάδες και σχηματισμοί της Ελλάδας
Ιωάννης Φουντούλης

Ο Ιωάννης Φουντούλης (1927 – 24 Ιανουαρίου 2007) ήταν διαπρεπής λειτουργιολόγος, καθηγητής Λειτουργικής και Ομιλητικής της Θεολογικής Σχολής του Α.Π.Θ.

Γεννήθηκε στο Μεσαγρό Λέσβου το 1927. Οι γονείς του ήταν πρόσφυγες Μικρασιάτες. Σπούδασε στη Θεολογική Σχολή Αθηνών, στο πανεπιστήμιο Λέουβεν, στην Τρήρ και στο λειτουργικό Ινστιτούτο Μον-Σεζάρ. Το διάστημα 1969-1996 υπήρξε καθηγητής της Θεολογικής Σχολής Θεσσαλονίκης. Επίσης διετέλεσε διευθυντής του Πατριαρχικού Ιδρύματος Πατερικών Μελετών.
Έχει δημοσιεύσει μεγάλο αριθμό έργων, τα γνωστότερα είναι τα εξής:
 
Το λειτουργικόν έργον Συμεών του Θεσσαλονίκης
Ομιλητική
Το εορτολόγιο της Ορθοδόξου Εκκλησίας
Λειτουργική
Κείμενα λειτουργικής
Παράδοση και Θεία Λατρεία

Απεβίωσε στις 24 Ιανουαρίου 2007 από καρκίνο.

Παραπομπές

Έλληνες θεολόγοι
Καθηγητές Αριστοτελείου Πανεπιστημίου Θεσσαλονίκης
Κάθε καημός και δάκρυ

Το Κάθε καημός και δάκρυ είναι ελληνική αισθηματική-δραματική ταινία του 1964, σε παραγωγή Άττικα Φιλμ και σε σκηνοθεσία Οδυσσέα Κωστελάτου.

Πλοκή 

Ο Άγγελος Πετράτος θα αγαπήσει την υπάλληλο της επιχείρησης του πατέρα του, Φανή. Η Φανή δουλεύει γιατί έχει βαριά άρρωστη τη μητέρα της, παρόλο που αυτή προσπαθεί με κάθε τρόπο να μην της φανερώσει την πραγματική της κατάσταση. Η Φανή θα ενδώσει στον έρωτα του Άγγελου. Όταν θα φύγει ο Άγγελος για δουλειές, η φίλη και συνάδελφος της, Άννα, θα πετύχει να κατηγορηθεί η Φανή για κλοπή, αναγκάζοντας τον πατέρα του Άγγελου να την απολύσει.

Διανομή 
Ορέστης Μακρής .... πατέρας Φανής
Μάρθα Βούρτση .... Φανή
Κώστας Κακκαβάς .... Άγγελος
Θανάσης Μυλωνάς .... Νίκος
Μέλπω Ζαρόκωστα .... Άννα
Μαλαίνα Ανουσάκη .... Δέσπω
Θόδωρος Μορίδης .... κύριος Πέτρος
Γιώργος Βελέντζας

Εξωτερικοί σύνδεσμοι 
 Κάθε καημός και δάκρυ  στο Cine.gr
 Κάθε καημός και δάκρυ στην Ταινιοθήκη της Ελλάδος

Καθε καημος και δακρυ
Ταινίες του 1964
Ελληνόφωνες ταινίες
Ελληνικές αισθηματικές δραματικές ταινίες
Ελληνικές ταινίες δράσης
Ταινίες γυρισμένες στην Ελλάδα
Ελληνικές ασπρόμαυρες ταινίες
Ταινίες σε σκηνοθεσία Οδυσσέα Κωστελάτου
All-Star Game ΝΒΑ

Το All-Star Game του αμερικανικού επαγγελματικού πρωταθλήματος μπάσκετ (ΝΒΑ) είναι μια σημαντική διοργάνωση, η οποία διεξάγεται στις ΗΠΑ, κάθε χρόνο (συνήθως το Φεβρουάριο), σε διαφορετική τοποθεσία, για ένα τριήμερο (Παρασκευή - Σάββατο - Κυριακή), με πολλές δραστηριότητες. Η διοργάνωση περιλαμβάνει αγώνα μεταξύ των νέων αστέρων του ΝΒΑ την Παρασκευή, διαγωνισμό τριπόντων, καρφωμάτων και δεξιοτήτων το Σάββατο και το κυρίως μέρος, που είναι ο αγώνας των αστέρων του NBA (National Baskeball Association), την Κυριακή.

Αντίπαλες ομάδες ήταν για 56 χρόνια οι ομάδες των Ανατολικών πολιτειών (Ανατολή) με αυτές των Δυτικών (Δύση). Το πρώτο παιχνίδι έγινε το 1951. Στη διοργάνωση του 2010, που έγινε στις 14 Φεβρουαρίου, η Ανατολή νίκησε με 141-139 την ομάδα της Δύσης στο στάδιο Κάουμποϊς του Ντάλας και σημειώθηκε παγκόσμιο ρεκόρ, καθώς την παρακολούθησαν 108.713 θεατές. Το εν λόγω ρεκόρ πιστοποιήθηκε και από το βιβλίο Γκίνες. 

Από το 2018 οι αγώνες γίνονται μεταξύ ανάμεικτων ομάδων. Οι δύο παίκτες που συγκέντρωσαν τις περισσότερες ψήφους σε Ανατολή και Δύση, έχουν τη δυνατότητα να επιλέξουν τους συμπαίκτες τους, χωρίς να υπάρχει ο παραμικρός περιορισμός από κάποια περιφέρεια. Οι επιλογές για τους δύο αρχηγούς προέρχονται από ένα σύνολο παικτών (12 από Ανατολή – 12 από Δύση) που έχουν συγκεντρώσει τις περισσότερες ψήφους, μέσα από την καθιερωμένη διαδικασία ψηφοφορίας του κοινού, των ΜΜΕ και των αθλητών.

Το βραβείο του πολυτιμότερου παίκτη (MVP) του All Star Game, ονομάζεται Κόμπι Μπράιαντ, προς τιμήν του αποβιώσαντος θρύλου του ΝΒΑ.

Αποτελέσματα All-Star Game 
Η Ανατολή είναι κάτοχος των περισσότερων τίτλων στις διοργανώσεις με σκορ, 37–29.

 * υποδηλώνει πόλη χωρίς ομάδα του NBA.

Ατομικά ρεκόρ 
Περισσότεροι τίτλοι MVP 

 Μπομπ Πετίτ (4)
 Κόμπι Μπράιαντ (4)

Περισσότερες συμμετοχές 

 Καρίμ Αμπντούλ Τζαμπάρ  (19)
Περισσότερες συνεχόμενες συμμετοχές

 ΛεΜπρόν Τζέιμς (18)

Περισσότεροι πόντοι 

 ΛεΜπρόν Τζέιμς (413)
Περισσότεροι πόντοι σε μέσο όρο

 Γιάννης Αντετοκούνμπο (29 μ.ο)

Περισσότερα λεπτά

ΛεΜπρόν Τζέιμς  (460)

Περισσότερα ριμπάουντ

 Ουίλτ Τσάμπερλεϊν (197)
Περισσότερα ριμπάουντ σε μέσο όρο

 Μπομπ Πετίτ (16.2 μ.ο)

Περισσότερες ασίστ

 Κρις Πολ (128)
Περισσότερες ασίστ σε μέσο όρο

 Κρις Πολ (12.8 μ.ο)

Περισσότερα κλεψίματα

 Κόμπι Μπράιαντ (38)
Περισσότερα κλεψίματα σε μέσο όρο

 Ρικ Μπάρυ (3.2 μ.ο)

Περισσότερα κοψίματα

 Καρίμ Αμπντούλ Τζαμπάρ  (31)
Περισσότερα κοψίματα σε μέσο όρο

 Καρίμ Αμπντούλ Τζαμπάρ (2.07 μ.ο)

Εξωτερικοί σύνδεσμοι 
 Αποτελέσματα ανά χρονιά

Παραπομπές 

Καλαθοσφαίριση στις Ηνωμένες Πολιτείες Αμερικής
NBA
Καλαθοσφαιριση Ανδρων NBA